title: 2008/797/EB: 2008 m. rugsėjo 25 d. Tarybos sprendimas dėl Europos bendrijos ir Indijos Respublikos Vyriausybės susitarimo dėl oro susisiekimo paslaugų tam tikrų aspektų pasirašymo ir preliminaraus taikymo

text:
15.10.2008

               LT

               Europos Sąjungos oficialusis leidinys

               L 273/7

         TARYBOS SPRENDIMAS
   2008 m. rugsėjo 25 d.
   dėl Europos bendrijos ir Indijos Respublikos Vyriausybės susitarimo dėl oro susisiekimo paslaugų tam tikrų aspektų pasirašymo ir preliminaraus taikymo
   (2008/797/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. sprendimu Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.

               (2)

               Pagal 2003 m. birželio 5 d. Tarybos sprendimo, kuriuo Komisija įgaliojama pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija, priede nustatytą tvarką ir nurodymus Komisija Bendrijos vardu susitarė su Indijos Respublikos Vyriausybe dėl susitarimo dėl oro susisiekimo paslaugų tam tikrų aspektų.

               (3)

               Susitarimas, dėl kurio Komisija susitarė, turėtų būti pasirašytas ir preliminariai taikomas, su sąlyga, kad jis bus sudarytas vėliau,

         NUSPRENDĖ:
   1 straipsnis
   Bendrijos vardu patvirtinamas Europos Bendrijos ir Indijos Respublikos Vyriausybės susitarimo dėl oro susisiekimo paslaugų tam tikrų aspektų pasirašymas, su sąlyga, kad bus priimtas Tarybos sprendimas dėl minėto susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą Bendrijos vardu, su sąlyga, kad minėtas susitarimas bus sudarytas.
   3 straipsnis
   Kol susitarimas įsigalios, jis laikinai taikomas nuo pirmojo mėnesio, einančio po to, kai susitariančiosios šalys praneša viena kitai apie susitarimui įsigalioti būtinų procedūrų užbaigimą, pirmos dienos (1).
   4 straipsnis
   Tarybos pirmininkas įgaliojamas paskelbti pranešimą, numatytą susitarimo 7 straipsnio 2 dalyje.

      Priimta Briuselyje, 2008 m. rugsėjo 25 d.

            Tarybos vardu

            Pirmininkas

         L. CHATEL

      (1)  Dieną, nuo kurios susitarimas bus taikomas laikinai, Tarybos Generalinis sekretoriatas paskelbs Europos Sąjungos oficialiajame leidinyje.
    ---documentbreak---

               15.10.2008

               LT

               Europos Sąjungos oficialusis leidinys

               L 273/9

         SUSITARIMAS
   tarp Europos bendrijos ir Indijos Respublikos Vyriausybės dėl oro susisiekimo paslaugų tam tikrų aspektų
   EUROPOS BENDRIJA,
   viena šalis, ir
   INDIJOS RESPUBLIKA,
   kita šalis,
   (toliau – Šalys),
   PAŽYMĖDAMOS, kad kai kurių Europos bendrijos valstybių narių ir Indijos Respublikos sudarytuose dvišaliuose oro susisiekimo paslaugų susitarimuose yra Bendrijos teisei prieštaraujančių nuostatų,
   PAŽYMĖDAMOS, kad Europos bendrija tam tikrais klausimais, kurie gali būti įtraukti į dvišalius Europos bendrijos valstybių narių ir trečiųjų šalių oro susisiekimo paslaugų susitarimus, turi išskirtinę kompetenciją,
   PAŽYMĖDAMOS, kad pagal Europos bendrijos teisę valstybėje narėje įsisteigusiems Bendrijos oro vežėjams suteikta teisė be diskriminacijos skraidinti oro susisiekimo maršrutais, jungiančiais Europos bendrijos valstybes nares ir trečiąsias šalis,
   ATSIŽVELGDAMOS į Europos bendrijos ir tam tikrų trečiųjų šalių susitarimus, kuriuose yra nustatyta galimybė šių trečiųjų šalių piliečiams įsigyti pagal Europos bendrijos teisę suteiktus įgaliojimus turinčių oro vežėjų nuosavybės dalį,
   PRIPAŽINDAMOS, kad tam tikros Europos bendrijos valstybių narių ir Indijos Respublikos dvišalių oro susisiekimo paslaugų susitarimų nuostatos turi būti visiškai suderintos su Bendrijos teise tam, kad būtų sukurtas tvirtas teisinis pagrindas oro susisiekimo paslaugoms tarp Europos bendrijos ir Indijos Respublikos bei užtikrintas tokių oro susisiekimo paslaugų tęstinumas,
   PAŽYMĖDAMOS, kad pagal Europos bendrijos teisę oro vežėjams apskritai draudžiama sudaryti susitarimus, kurie turėtų poveikio Europos bendrijos valstybių narių tarpusavio prekybai, ir kuriuos sudarant būtų siekiama užkirsti kelią konkurencijai, ją apriboti arba iškraipyti,
   PRIPAŽINDAMOS, kad Europos bendrijos valstybių narių ir Indijos Respublikos oro susisiekimo paslaugų susitarimų nuostatos, kuriomis: arba i) reikalaujama ar kurios padeda sudaryti bendrovių susitarimus, priimti bendrovių asociacijų sprendimus arba imtis suderintų veiksmų, kurie užkerta kelią atitinkamais maršrutais skrydžius vykdančių oro vežėjų konkurencijai, ją iškraipo arba riboja; arba ii) stiprinamas tokio susitarimo, sprendimo ar suderintų veiksmų poveikis; arba iii) atitinkamais maršrutais skrydžius vykdantys oro vežėjai ar kiti privatūs ūkio subjektai įgaliojami imtis priemonių, užkertančių kelią oro vežėjų konkurencijai, ją iškraipančių ar ribojančių, galėtų trukdyti taikyti bendrovėms privalomas konkurencijos taisykles,
   PRIPAŽINDAMOS, kad tais atvejais, kai valstybė narė paskiria oro vežėją, kurio veiklos kontrolė ir priežiūra priklauso kitos valstybės narės jurisdikcijai, Indijos Respublikos teisės pagal saugą reglamentuojančias oro vežėją paskyrusios valstybės narės ir Indijos Respublikos susitarimo nuostatas yra vienodai taikomos ir tai kitai valstybei narei,
   PAŽYMĖDAMOS, kad I priede išvardyti dvišaliai oro susisiekimo paslaugų susitarimai grindžiami bendru principu, kad šalių paskirtieji oro vežėjai turi sąžiningas ir lygias galimybes vykdyti sutartus skrydžius nustatytais maršrutais,
   PAŽYMĖDAMOS, kad šiuo susitarimu nesiekiama nei didinti oro eismo tarp Europos bendrijos ir Indijos Respublikos intensyvumo, nei daryti poveikio Bendrijos oro vežėjų ir Indijos Respublikos oro vežėjų veiklos pusiausvyrai, nei derėtis, kad būtų pakeistos esamų oro susisiekimo paslaugų susitarimų nuostatos dėl skrydžių teisių,
   SUSITARĖ:
   1 straipsnis
   Bendrosios nuostatos
   1.   Šiame susitarime „valstybės narės“ yra Europos bendrijos valstybės narės.
   2.   Kiekviename iš 1 priede išvardytų susitarimų daroma nuoroda į valstybės narės, kuri yra to susitarimo susitariančioji šalis, piliečius, yra suprantama kaip nuoroda į Europos bendrijos valstybių narių piliečius.
   3.   Kiekviename iš 1 priede išvardytų susitarimų daroma nuoroda į valstybės narės, kuri yra to susitarimo susitariančioji šalis, oro vežėjus ar oro transporto bendroves suprantama kaip nuoroda į tos valstybės narės paskirtus oro vežėjus ar oro linijų bendroves.
   4.   Skrydžių teisės ir toliau bus suteikiamos remiantis dvišaliais susitarimais.
   2 straipsnis
   Valstybės narės teikiamas paskyrimas
   1.   Šio straipsnio 2 ir 3 dalių nuostatos turi viršesnę galią nei II priedo a ir b punktuose nurodytų atitinkamų straipsnių nuostatos dėl atitinkamos valstybės narės oro vežėjui suteikto paskyrimo, dėl jo įgaliojimų ir leidimų, kuriuos suteikė Indijos Respublika, ir atitinkamai dėl atsisakymo išduoti oro vežėjui įgaliojimus ir leidimus, dėl įgaliojimų ar leidimų atšaukimo, laikino galiojimo sustabdymo ar apribojimo.
   2.   Gavusi valstybės narės paskyrimą, Indijos Respublika kuo greičiau suteikia atitinkamus įgaliojimus ir leidimus, jeigu:

               i)

               oro vežėjas yra įsisteigęs paskiriančiosios valstybės narės teritorijoje pagal Europos bendrijos steigimo sutartį ir turi galiojančią pagal Europos bendrijos teisę valstybės narės išduotą licenciją oro susisiekimui vykdyti;

               ii)

               už oro vežėjo pažymėjimo išdavimą atsakinga valstybė narė vykdo ir užtikrina veiksmingą oro vežėjo veiklos kontrolę, o paskyrime yra aiškiai nurodyta atitinkama aviacijos institucija; ir

               iii)

               oro vežėją tiesiogiai arba jo kontrolinį akcijų paketą valdo ir toliau valdys valstybės narės ir (arba) valstybių narių piliečiai arba III priede išvardytos kitos valstybės ir (arba) tų valstybių piliečiai ir jį nuolat faktiškai kontroliuoja tokios valstybės ir (arba) tokie piliečiai.

         3.   Indijos Respublika gali neišduoti valstybės narės paskirtajam oro vežėjui įgaliojimų ar leidimų arba gali juos atšaukti, laikinai sustabdyti ar apriboti, jeigu:

               i)

               oro vežėjas nėra įsisteigęs paskiriančiosios valstybės narės teritorijoje pagal Europos bendrijos steigimo sutartį arba neturi pagal Bendrijos teisę valstybės narės išduotos galiojančios licencijos oro susisiekimui vykdyti;

               ii)

               už oro vežėjo pažymėjimo išdavimą atsakinga valstybė narė nevykdo ar neužtikrina veiksmingos oro vežėjo veiklos kontrolės arba paskyrime nėra aiškiai nurodyta atitinkama aviacijos institucija;

               iii)

               oro vežėjo tiesiogiai ar jo kontrolinio akcijų paketo nevaldo ir jo faktiškai nekontroliuoja valstybės narės ir (arba) valstybių narių piliečiai arba III priede išvardytos kitos valstybės ir (arba) tų valstybių piliečiai;

               iv)

               oro vežėjas jau yra gavęs leidimą oro susisiekimui vykdyti pagal dvišalį Indijos Respublikos ir kitos valstybės narės susitarimą, todėl pagal šį susitarimą naudodamasis skrydžių teisėmis maršrute, kuris apima punktą kitoje valstybėje narėje, pažeistų skrydžių teisių apribojimus, nustatytus tuo kitu susitarimu; arba

               v)

               paskirtasis oro vežėjas turi valstybės narės, su kuria Indijos Respublika nėra sudariusi dvišalio susitarimo dėl oro susisiekimo, išduotą oro vežėjo pažymėjimą, ir ta valstybė narė nesuteikė Indijos Respublikai skrydžių teisių.

         Naudodamasi šioje dalyje nustatyta teise, Indijos Respublika nediskriminuoja Europos bendrijos oro vežėjų dėl jų nacionalinės priklausomybės.
   3 straipsnis
   Sauga
   1.   Šio straipsnio 2 dalies nuostatomis papildomos atitinkamos II priedo c punkte išvardintų straipsnių nuostatos.
   2.   Jeigu valstybė narė paskiria oro vežėją, kurio veiklos kontrolę vykdo ir užtikrina kita valstybė narė, Indijos Respublikos teisės pagal saugą reglamentuojančias oro vežėją paskyrusios valstybės narės ir Indijos Respublikos susitarimo nuostatas taip pat yra taikomos tai kitai valstybei narei priimant, įgyvendinant ir prižiūrint saugos standartus ir suteikiant tam oro vežėjui leidimą oro susisiekimui vykdyti.
   4 straipsnis
   Konkurencijos taisyklių laikymasis
   1.   Nepaisant jokių kitų priešingų nuostatų, jokia I priede išvardytų susitarimų nuostata: i) neskatinami bendrovių susitarimai, bendrovių asociacijų sprendimai ar kiti suderinti veiksmai, užkertantys kelią konkurencijai, ją iškreipiantys ar ribojantys, ii) nestiprinamas tokių susitarimų, sprendimų ar suderintų veiksmų poveikis arba iii) nesuteikiama teisė privatiems ūkinės veiklos vykdytojams imtis priemonių, kurios užkerta kelią konkurencijai, ją iškreipia arba apriboja.
   2.   1 priede išvardytų susitarimų nuostatos, kurios yra nesuderinamos su šio straipsnio 1 dalimi, netaikomos.
   5 straipsnis
   Susitarimo priedai
   Šio susitarimo priedai yra neatskiriama susitarimo dalis.
   6 straipsnis
   Peržiūrėjimas, persvarstymas arba keitimas
   Abipusiu susitarimu šalys gali bet kada peržiūrėti, persvarstyti arba iš dalies pakeisti šį susitarimą.
   7 straipsnis
   Įsigaliojimas ir preliminarus taikymas
   1.   Šis susitarimas įsigalioja, kai šalys viena kitai raštu praneša, kad jų atitinkamos vidaus procedūros, reikalingos šiam susitarimui įsigalioti, užbaigtos.
   2.   Nepaisydamos 1 dalies, šalys susitaria taikyti šį susitarimą preliminariai nuo pirmojo mėnesio po to, kai susitariančiosios šalys praneša viena kitai apie susitarimui įsigalioti būtinų procedūrų užbaigimą, pirmos dienos.
   3.   Valstybių narių ir Indijos Respublikos susitarimai ir kiti suderinimai, kurie šio susitarimo pasirašymo dieną dar neįsigaliojo ir netaikomi preliminariai, išvardyti I priedo b punkte. Šis susitarimas taikomas visiems tokiems susitarimams ir suderinimams, kai jie įsigalios ar bus pradėti taikyti preliminariai.
   8 straipsnis
   Nutraukimas
   1.   Jeigu 1 priede nurodyto susitarimo galiojimas nutraukiamas, kartu netenka galios visos šio susitarimo nuostatos, susijusios su 1 priede išvardytais susitarimais.
   2.   Jeigu nutraukiamas visų 1 priede išvardytų susitarimų galiojimas, kartu netenka galios šis susitarimas.

      TAI PATVIRTINDAMI, toliau nurodyti tinkamai įgalioti atstovai pasirašė šį susitarimą.
      Šis susitarimas pasirašytas du tūkstančiai aštuntųjų metų rugsėjo dvidešimt aštuntą dieną Marselyje dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir hindi kalbomis.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Република Индия
         Por el Gobierno de la República de la India
         Za vládu Indické republiky
         For regeringen for Republikken Indien
         Für die Regierung der Republik Indien
         India Vabariigi valitsuse nimel
         Για την κυβέρνηση της Δημοκρατίας της Ινδίας
         For the Government of the Republic of India
         Pour le gouvernement de la République de l'Inde
         Per il governo della Repubblica dell'India
         Indijas Republikas valdības vārdā
         Indijos Respublikos Vyriausybės vardu
         Az Indiai Köztársaság kormánya részéről
         Għall-Gvern tar-Repubblika ta' l-Indja
         Voor de Regering van de Republiek India
         W imieniu Rządu Republiki Indii
         Pelo Governo da Repúblika da Índia
         Pentru Guvernul Republicii India
         Za vládu Indickej republiky
         Za Vlado Republike Indije
         Intian tasavallan hallituksen puolesta
         För Republiken Indiens regering

   I PRIEDAS
   Šio susitarimo 1 straipsnyje nurodytų susitarimų sąrašas

               a)

               Indijos Vyriausybės ir Europos bendrijos valstybių narių oro susisiekimo paslaugų susitarimai, kurie šio susitarimo pasirašymo dieną yra sudaryti, pasirašyti ir (arba) taikomi preliminariai, su visais pakeitimais, pataisomis ar papildymais:

                           —

                           1989 m. spalio 26 d. Naujajame Delyje pasirašytas Austrijos Federalinės Vyriausybės ir Indijos Vyriausybės susitarimas dėl oro susisiekimo paslaugų,

                           —

                           1967 m. balandžio 6 d. Naujajame Delyje pasirašytas Belgijos Karalystės Vyriausybės ir Indijos Vyriausybės susitarimas dėl oro susisiekimo paslaugų,

                           —

                           1992 m. birželio 16 d. Naujajame Delyje sudarytas Bulgarijos Respublikos Vyriausybės ir Indijos Respublikos Vyriausybės susitarimas dėl oro susisiekimo paslaugų,

                           —

                           2000 m. gruodžio 18 d. Nikosijoje sudarytas Kipro Respublikos Vyriausybės ir Indijos Vyriausybės susitarimas dėl oro susisiekimo paslaugų,

                           —

                           1997 m. spalio 16 d. Delyje pasirašytas Čekijos Respublikos Vyriausybės ir Indijos Respublikos Vyriausybės oro susisiekimo paslaugų susitarimas,

                           —

                           1995 m. gruodžio 19 d. Naujajame Delyje pasirašytas Danijos Karalystės Vyriausybės ir Indijos Vyriausybės susitarimas dėl oro susisiekimo paslaugų,

                           —

                           1995 m. liepos 18 d. Naujajame Delyje pasirašytas Suomijos Respublikos Vyriausybės ir Indijos Vyriausybės oro susisiekimo paslaugų,

                           —

                           1947 m. liepos 16 d. Naujajame Delyje sudarytas Prancūzijos Respublikos Vyriausybės ir Indijos Vyriausybės susitarimas dėl oro susisiekimo paslaugų,

                           —

                           1963 m. gegužės 31 d. Naujajame Delyje pasirašytas Vokietijos Federacinės Respublikos ir Indijos Vyriausybės susitarimas dėl oro susisiekimo paslaugų,

                           —

                           1966 m. vasario 23 d. Naujajame Delyje pasirašytas Vengrijos Liaudies Respublikos Vyriausybės ir Indijos Vyriausybės susitarimas dėl oro susisiekimo paslaugų,

                           —

                           1991 m. vasario 20 d. Naujajame Delyje pasirašytas Airijos Vyriausybės ir Indijos Vyriausybės oro susisiekimo paslaugų susitarimas,

                           —

                           1959 m. liepos 16 d. Romoje pasirašytas Italijos Vyriausybės ir Indijos Vyriausybės susitarimas dėl oro susisiekimo paslaugų,

                           —

                           1997 m. spalio 20 d. Naujajame Delyje pasirašytas Latvijos Respublikos Vyriausybės ir Indijos Respublikos Vyriausybės susitarimas dėl oro susisiekimo paslaugų,

                           —

                           2001 m. vasario 20 d. Naujajame Delyje pasirašytas Lietuvos Respublikos Vyriausybės ir Indijos Respublikos Vyriausybės susitarimas dėl oro susisiekimo,

                           —

                           2001 m. sausio 8 d. Naujajame Delyje pasirašytas Liuksemburgo Didžiosios Hercogystės Vyriausybės ir Indijos Respublikos Vyriausybės susitarimas dėl oro susisiekimo paslaugų,

                           —

                           1998 m. spalio 5 d. Maltoje pasirašytas Maltos Respublikos Vyriausybės ir Indijos Vyriausybės susitarimas dėl oro susisiekimo paslaugų,

                           —

                           1951 m. gegužės 24 d. Naujajame Delyje pasirašytas Nyderlandų Vyriausybės ir Indijos Vyriausybės susitarimas dėl oro susisiekimo paslaugų,

                           —

                           1977 m. sausio 25 d. Naujajame Delyje pasirašytas Lenkijos Liaudies Respublikos Vyriausybės ir Indijos Respublikos Vyriausybės susitarimas dėl oro susisiekimo paslaugų,

                           —

                           1997 m. vasario 6 d. Naujajame Delyje pasirašytas Portugalijos Respublikos Vyriausybės ir Indijos Respublikos Vyriausybės oro susisiekimo paslaugų susitarimas,

                           —

                           1993 m. gruodžio 4 d. Naujajame Delyje sudarytas Rumunijos Vyriausybės ir Indijos Vyriausybės oro susisiekimo paslaugų susitarimas,

                           —

                           1996 m. spalio 9 d. Bratislavoje pasirašytas Slovakijos Respublikos Vyriausybės ir Indijos Vyriausybės susitarimas dėl reguliariojo oro susisiekimo paslaugų,

                           —

                           2004 m. vasario 16 d. Naujajame Delyje pasirašytas Slovėnijos Respublikos Vyriausybės ir Indijos Vyriausybės susitarimas dėl reguliariojo oro susisiekimo paslaugų,

                           —

                           1987 m. balandžio 10 d. Naujajame Delyje pasirašytas Ispanijos Vyriausybės ir Indijos Respublikos Vyriausybės oro susisiekimo paslaugų susitarimas,

                           —

                           1995 m. gruodžio 19 d. Naujajame Delyje pasirašytas Švedijos Karalystės Vyriausybės ir Indijos Vyriausybės susitarimas dėl oro susisiekimo paslaugų,

                           —

                           2005 m. rugsėjo 8 d. Naujajame Delyje pasirašytas Indijos Vyriausybės ir Jungtinės Didžiosios Britanijos ir Šiaurės Airijos Karalystės Vyriausybės oro susisiekimo paslaugų susitarimas;

               b)

               Indijos Vyriausybės ir Europos bendrijos valstybių narių oro susisiekimo paslaugų susitarimai ir kiti suderinimai, kurie šio susitarimo pasirašymo dieną yra parafuoti arba pasirašyti:

                           —

                           1997 m. spalio 23 d. Atėnuose parafuotas Graikijos Respublikos Vyriausybės ir Indijos Respublikos Vyriausybės oro susisiekimo paslaugų susitarimas;

         II PRIEDAS
   I priede išvardytuose ir šio susitarimo 2–3 straipsniuose nurodytuose susitarimuose išvardytų straipsnių sąrašas

               a)

               Valstybės narės teikiamas paskyrimas:

                           —

                           Indijos ir Austrijos susitarimo 3 straipsnis,

                           —

                           Indijos ir Belgijos susitarimo 3 straipsnio 1–5 dalys,

                           —

                           Indijos ir Bulgarijos susitarimo III straipsnis,

                           —

                           Indijos ir Kipro susitarimo 3 straipsnis,

                           —

                           Indijos ir Čekijos Respublikos susitarimo 3 straipsnis,

                           —

                           Indijos ir Danijos susitarimo 3 straipsnis,

                           —

                           Indijos ir Suomijos susitarimo 3 straipsnis,

                           —

                           Indijos ir Prancūzijos susitarimo 2 straipsnis,

                           —

                           Indijos ir Vokietijos susitarimo III straipsnis,

                           —

                           Indijos ir Graikijos susitarimo 3 straipsnis,

                           —

                           Indijos ir Vengrijos susitarimo 3 straipsnis,

                           —

                           Indijos ir Airijos susitarimo 3 straipsnis,

                           —

                           Indijos ir Italijos susitarimo IV straipsnis,

                           —

                           Indijos ir Latvijos susitarimo 3 straipsnis,

                           —

                           Indijos ir Lietuvos susitarimo 3 straipsnis,

                           —

                           Indijos ir Liuksemburgo susitarimo 3 straipsnis,

                           —

                           Indijos ir Maltos susitarimo 3 straipsnis,

                           —

                           Indijos ir Nyderlandų susitarimo 2 straipsnis,

                           —

                           Indijos ir Lenkijos susitarimo IV straipsnis,

                           —

                           Indijos ir Portugalijos susitarimo 3 straipsnis,

                           —

                           Indijos ir Rumunijos susitarimo 3 straipsnis,

                           —

                           Indijos ir Slovakijos susitarimo 3 straipsnis,

                           —

                           Indijos ir Slovėnijos susitarimo 3 straipsnis,

                           —

                           Indijos ir Ispanijos susitarimo II straipsnis,

                           —

                           Indijos ir Švedijos susitarimo 3 straipsnis,

                           —

                           Indijos ir Jungtinės Karalystės susitarimo 4 straipsnis;

               b)

               Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:

                           —

                           Indijos ir Austrijos susitarimo 4 straipsnis,

                           —

                           Indijos ir Belgijos susitarimo 3 straipsnio 6 dalis,

                           —

                           Indijos ir Bulgarijos susitarimo IV straipsnis,

                           —

                           Indijos ir Kipro susitarimo 4 straipsnis,

                           —

                           Indijos ir Čekijos Respublikos susitarimo 4 straipsnis,

                           —

                           Indijos ir Danijos susitarimo 4 straipsnis,

                           —

                           Indijos ir Suomijos susitarimo 4 straipsnis,

                           —

                           Indijos ir Prancūzijos susitarimo 9 straipsnis,

                           —

                           Indijos ir Vokietijos susitarimo IV straipsnis,

                           —

                           Indijos ir Graikijos susitarimo 4 straipsnis,

                           —

                           Indijos ir Vengrijos susitarimo 4 straipsnis,

                           —

                           Indijos ir Airijos susitarimo 4 straipsnis,

                           —

                           Indijos ir Italijos susitarimo IV straipsnio 4–6 dalys,

                           —

                           Indijos ir Latvijos susitarimo 4 straipsnis,

                           —

                           Indijos ir Lietuvos susitarimo 4 straipsnis,

                           —

                           Indijos ir Liuksemburgo susitarimo 4 straipsnis,

                           —

                           Indijos ir Maltos susitarimo 4 straipsnis,

                           —

                           Indijos ir Nyderlandų susitarimo 8 straipsnis,

                           —

                           Indijos ir Lenkijos susitarimo V straipsnis,

                           —

                           Indijos ir Portugalijos susitarimo 4 straipsnis,

                           —

                           Indijos ir Rumunijos susitarimo 4 straipsnis,

                           —

                           Indijos ir Slovakijos susitarimo 4 straipsnis,

                           —

                           Indijos ir Slovėnijos susitarimo 4 straipsnis,

                           —

                           Indijos ir Ispanijos susitarimo IV straipsnis,

                           —

                           Indijos ir Švedijos susitarimo 4 straipsnis,

                           —

                           Indijos ir Jungtinės Karalystės susitarimo 5 straipsnis;

               c)

               Sauga:

                           —

                           2006 m. lapkričio 30 d. Indijos ir Danijos susitartas straipsnis dėl saugos,

                           —

                           2006 m. gegužės 18 d. Indijos ir Suomijos susitartas straipsnis dėl saugos,

                           —

                           Indijos ir Graikijos susitarimo C priedas,

                           —

                           Indijos ir Ispanijos susitarimo XI straipsnis,

                           —

                           2006 m. lapkričio 30 d. Indijos ir Švedijos sutartas straipsnis dėl saugos,

                           —

                           Indijos ir Jungtinės Karalystės susitarimo 7 straipsnis.

         III PRIEDAS
   Šio susitarimo 2 straipsnyje nurodytų kitų valstybių sąrašas

               a)

               Islandijos Respublika (pagal Europos ekonominės erdvės sutartį);

               b)

               Lichtenšteino Kunigaikštystė (pagal Europos ekonominės erdvės sutartį);

               c)

               Norvegijos Karalystė (pagal Europos ekonominės erdvės sutartį);

               d)

               Šveicarijos Konfederacija (pagal Europos bendrijos ir Šveicarijos Konfederacijos oro transporto susitarimą).


title: 2007/513/Euratomas: 2007 m. liepos 10 d. Tarybos sprendimas, patvirtinantis Europos atominės energijos bendrijos prisijungimą prie pakeistos Branduolinių medžiagų ir branduolinių objektų fizinės saugos konvencijos -  Europos atominės energijos bendrijos deklaracija pagal CPPNM 18 straipsnio 4 dalį ir 17 straipsnio 3 dalį

text:
21.7.2007

               LT

               Europos Sąjungos oficialusis leidinys

               L 190/12

      TARYBOS SPRENDIMAS

   2007 m. liepos 10 d.
   patvirtinantis Europos atominės energijos bendrijos prisijungimą prie pakeistos Branduolinių medžiagų ir branduolinių objektų fizinės saugos konvencijos
   (2007/513/Euratomas)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Komisijos pasiūlymą,
   kadangi:

               (1)

               Europos atominės energijos bendrijos steigimo sutarties (Euratomo sutartis) 2 straipsnio e punkte nurodoma, kad Europos atominės energijos bendrija (Bendrija) tinkamai prižiūrėdama garantuoja, kad branduolinės medžiagos nebūtų naudojamos kitiems nei numatyta tikslams.

               (2)

               Branduolinių medžiagų fizinės saugos konvencija (toliau – CPPNM) buvo priimta 1979 m. ir įsigaliojo 1987 m. 2006 m. birželio 27 d. duomenimis CPPNM Šalys yra 118 valstybių ir Bendrija. Visos valstybės narės yra CPPNM Šalys.

               (3)

               Remiant TATENA 2005 m. liepos 4 d. pagal CPPNM 20 straipsnį buvo sušaukta konferencija dėl pakeitimų. 2005 m. liepos 8 d. Komisija Bendrijos vardu pasirašė baigiamąjį aktą dėl CPPNM pakeitimų.

               (4)

               Europos Bendrijų Teisingumo Teismas (Teisingumo Teismas) (1) nusprendė, kad valstybių narių dalyvavimas CPPNM yra suderinamas su Euratomo sutarties nuostatomis tik su sąlyga, kad jos galių ir jurisdikcijos požiūriu Bendrija yra tokia pati CPPNM Šalis kaip valstybės narės, ir kad tam tikri su Bendrija susiję CPPNM įsipareigojimai gali būti įgyvendinti tik Bendrijai palaikant glaudžius ryšius su valstybėmis narėmis, tiek derybų ir dokumento sudarymo metu, tiek vykdant prisiimtus įsipareigojimus.

               (5)

               Teisingumo Teismas taip pat patvirtino, kad Euratomo sutarties 2 straipsnio e punktu Bendrija įpareigojama tinkamai prižiūrėdama garantuoti, kad branduolinės medžiagos nebūtų naudojamos kitiems nei numatyta tikslams, neatsižvelgiant į tų kitų tikslų pobūdį ir aplinkybes, kuriomis tai gali vykti, ir galiausiai tai, kad sąvoka „saugos garantijos“, vartojama Sutarties VII skyriaus nuostatoms apibūdinti, apima daugiau negu tik vienos branduolinių medžiagų naudotojo nurodytos paskirties vietos pakeitimą kita. Todėl, Teisingumo Teismo nuomone, tai taip pat apima fizinės saugos priemones (2). Teisingumo teismas savo Sprendime 1/78 taip pat nustatė, kad nuostatos dėl patraukimo baudžiamojon atsakomybėn ir ekstradicijos yra susijusios su klausimais, priklausančiais valstybių narių jurisdikcijai (3).

               (6)

               Bendrija, tapdama Konvencijos Šalimi pagal CPPNM 18 straipsnio 4 dalį, turi perduoti depozitarui deklaraciją, nurodydama, kurie CPPNM straipsniai jai netaikomi. Tokia deklaracija pridedama prie šio sprendimo.

               (7)

               CPPNM 7 straipsnyje reikalaujama, kad kiekviena Šalis už tam tikras nusikalstamas veikas numatytų tinkamas sankcijas, kuriomis būtų atsižvelgiama į tų veikų sunkumo pobūdį. Laikoma, kad pagal šią nuostatą Šalims leidžiama nuspręsti dėl sankcijų, kurios turi būti priimtos, pobūdžio, rūšies ir griežtumo. Visų pirma ja nereikalaujama, kad Šalys nustatytų, jog už joje apibrėžtas veikas taikomos baudžiamosios sankcijos. Todėl 7 straipsnis bent iš dalies taikomas Bendrijai.

               (8)

               Todėl reikėtų patvirtinti Bendrijos prisijungimą prie pakeistos CPPNM,

         NUSPRENDĖ:
   Vienintelis straipsnis
   Patvirtinamas Europos atominės energijos bendrijos prisijungimas prie Branduolinių medžiagų ir branduolinių objektų fizinės saugos konvencijos su pakeitimais, padarytais 2005 m. liepos 8 d. pasirašytu baigiamuoju aktu.
   Pakeistos Konvencijos ir Bendrijos deklaracijos pagal Konvencijos 18 straipsnio 4 dalį ir 17 straipsnio 3 dalį tekstai pridedami prie šio sprendimo.

      Priimta Briuselyje, 2007 m. liepos 10 d.

            Tarybos vardu

            Pirmininkas

         F. TEIXEIRA DOS SANTOS

      (1)  1978 m. lapkričio 14 d. sprendimas 1/78, Rink. 1978, p. 2151, ypač pirmoji sprendimo rezoliucinė dalis ir 34 punktas.

      (2)  21 punktas.

      (3)  31 punktas.

      Europos atominės energijos bendrijos deklaracija pagal CPPNM 18 straipsnio 4 dalį ir 17 straipsnio 3 dalį
      Šios valstybės dabar yra Europos atominės energijos bendrijos narės: Airija, Austrijos Respublika, Belgijos Karalystė, Bulgarijos Respublika, Čekijos Respublika, Danijos Karalystė, Estijos Respublika, Graikijos Respublika, Ispanijos Karalystė, Italijos Respublika, Jungtinė Didžiosios Britanijos ir Šiaurės Airijos Karalystė, Kipro Respublika, Latvijos Respublika, Lenkijos Respublika, Lietuvos Respublika, Liuksemburgo Didžioji Hercogystė, Maltos Respublika, Nyderlandų Karalystė, Portugalijos Respublika, Prancūzijos Respublika, Rumunija, Slovėnijos Respublika, Slovakijos Respublika, Suomijos Respublika, Švedijos Karalystė, Vengrijos Respublika ir Vokietijos Federacinė Respublika.
      Bendrija pareiškia, kad jai netaikomi Branduolinių medžiagų ir branduolinių objektų fizinės apsaugos konvencijos 8–13 straipsniai ir 14 straipsnio 2 ir 3 dalys.
      Be to, pagal tos Konvencijos 17 straipsnio 3 dalį, Bendrija taip pat pareiškia, kad atsižvelgiant į tai, jog tik valstybės gali būti bylų Tarptautiniame teisingumo teisme šalys, Bendrijai yra privaloma tik 17 straipsnio 2 dalyje nurodyta arbitražo procedūra.


title: 1999 m. birželio 28 d. Tarybos Sprendimas dėl Islandijos Respublikos ir Norvegijos Karalystės susitarimo dėl teisių ir įsipareigojimų nustatymo Airijos bei Didžiosios Britanijos ir Šiaurės Airijos Jungtinės Karalystės bei Islandijos Respublikos ir Norvegijos Karalystės šioms valstybėms taikomose Šengeno acquis srityse sudarymo

text:
Svarbus teisinis pranešimas

|

32000D0029

Oficialusis leidinys L 015 , 20/01/2000 p. 0001 - 0001

		Tarybos Sprendimas1999 m. birželio 28 d.dėl Islandijos Respublikos ir Norvegijos Karalystės susitarimo dėl teisių ir įsipareigojimų nustatymo Airijos bei Didžiosios Britanijos ir Šiaurės Airijos Jungtinės Karalystės bei Islandijos Respublikos ir Norvegijos Karalystės šioms valstybėms taikomose Šengeno acquis srityse sudarymo(2000/29/EB)EUROPOS SĄJUNGOS TARYBA,atsižvelgdama į Amsterdamo sutartimi prie Europos Sąjungos sutarties ir Europos Bendrijos steigimo sutarties pridedamo Protokolo dėl Šengeno acquis integravimo į Europos Sąjungos sistemą 6 straipsnio 2 dalį,PRIĖMĖ ŠĮ SPRENDIMĄ:Vienintelis straipsnisŠiuo dokumentu patvirtinamas Susitarimas su Islandijos Respublika ir Norvegijos Karalyste dėl teisių ir įsipareigojimų nustatymo Airijos ir Jungtinės Didžiosios Britanijos ir Šiaurės Airijos Karalystės bei Islandijos Respublikos bei Norvegijos Karalystės šioms valstybėms taikomose Šengeno acquis srityse,Susitarimo tekstas pridedamas prie šio sprendimo.Priimta Liuksemburge, 1999 m. birželio 28 d.Tarybos varduPirmininkasM. Naumann--------------------------------------------------


title: 2016 m. balandžio 28 d. Europos Parlamento sprendimas (ES) 2016/1578 dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/381

         EUROPOS PARLAMENTO SPRENDIMAS (ES) 2016/1578
   2016 m. balandžio 28 d.
   dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2014 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0079/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (4), ypač į jo 30 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8–0115/2016),

               1.

               pažymi, kad Europos operatyvaus bendradarbiavimo prie Europos Sąjungos valstybių narių išorės sienų valdymo agentūros galutinėse metinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 342.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 349, 2004 11 25, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2008/778/EB: 2008 m. spalio 2 d. Tarybos sprendimas dėl Austrijai atstovaujančių Regionų komiteto nario ir pakaitinio nario skyrimo

text:
8.10.2008

               LT

               Europos Sąjungos oficialusis leidinys

               L 267/30

      TARYBOS SPRENDIMAS

   2008 m. spalio 2 d.
   dėl Austrijai atstovaujančių Regionų komiteto nario ir pakaitinio nario skyrimo
   (2008/778/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Austrijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus dr. Herwig VAN STAA įgaliojimams, tapo laisva viena Regionų komiteto nario vieta. Pasibaigus Elisabeth ZANON įgaliojimams, tapo laisva viena pakaitinio nario vieta,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. skiriami Regionų komiteto:

               a)

               nariu:
               Dr. Herwig VAN STAA, Präsident des Tiroler Landtages;

               b)

               pakaitiniu nariu:
               Günther PLATTER, Landeshauptmann, Tirol.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. spalio 2 d.

            Tarybos vardu

            Pirmininkas

         X. BERTRAND

      (1)  OL L 56, 2006 2 25, p. 75.


title: 2006/661/EB: 2006 m. rugsėjo 29 d. Komisijos sprendimas dėl Bendrijos finansinės paramos 2006 metais naujoms Bendrijos etaloninėms laboratorijoms maisto ir pašarų kontrolės srityje (pranešta dokumentu Nr. C(2006) 4277)

text:
3.10.2006

               LT

               Europos Sąjungos oficialusis leidinys

               L 272/18

      KOMISIJOS SPRENDIMAS

   2006 m. rugsėjo 29 d.
   dėl Bendrijos finansinės paramos 2006 metais naujoms Bendrijos etaloninėms laboratorijoms maisto ir pašarų kontrolės srityje
   (pranešta dokumentu Nr. C(2006) 4277)
   (Tik tekstai ispanų, danų, vokiečių, anglų, prancūzų, italų, olandų ir švedų kalbomis yra autentiški)
   (2006/661/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 32 straipsnio 7 dalį,
   kadangi:

               (1)

               Bendrijos etaloninėms laboratorijoms maisto ir pašarų kontrolės srityje gali būti suteikta Bendrijos finansinė parama pagal 1990 m. birželio 26 d. Tarybos sprendimo 90/424/EEB dėl išlaidų veterinarijos srityje (2) 28 straipsnį.

               (2)

               2004 m. sausio 29 d. Komisijos reglamente (EB) Nr. 156/2004 dėl Bendrijos finansinės pagalbos Bendrijos etaloninėms laboratorijoms pagal Sprendimo 90/424/EEB 28 straipsnį (3) numatoma, kad Bendrijos finansinė parama yra suteikiama, jei patvirtintos darbų programos yra veiksmingai įvykdytos, ir paramos gavėjai visą reikalingą informaciją pateikia per tam tikrą nustatytą laiką.

               (3)

               2005 m. liepos mėn. Komisija paskelbė kvietimą atrinkti ir paskirti naujas Bendrijos etalonines laboratorijas maisto ir pašarų kontrolės srityje. Paraiškų vertinimas buvo baigtas 2005 m. gruodžio mėnesį. Apie atrankos rezultatus buvo pranešta atitinkamų valstybių narių kompetentingoms institucijoms. Atsižvelgiant į vertinimo rezultatus, buvo atrinktos laimėjusios kandidatės, kurios bus paskirtos naujomis Bendrijos etaloninėmis laboratorijomis.

               (4)

               2006 m. gegužės 23 d. Komisijos reglamente (EB) Nr. 776/2006, iš dalies keičiančiame Europos Parlamento ir Tarybos reglamento (EB) Nr. 882/2004 VII priedą dėl Bendrijos etaloninių laboratorijų (4), nurodytos naujos Bendrijos etaloninės laboratorijos šiose tyrimų srityse: bakterijos Listeria monocytogenes, Coagulase positive Staphylococci, Escherichia coli, įskaitant Verotoxigenic E. coli (VTEC), Campylobacter, parazitai (visų pirma Trichinella, Echinococcus, Anisakis), atsparumas mikrobams, gyvūniniai baltymai pašaruose, pesticidų likučiai (gyvūninės kilmės maistas ir produktai su dideliu riebalų kiekiu, grūdai ir pašarai, vaisiai ir daržovės įskaitant produktus su dideliu vandens ir dideliu rūgščių kiekiu, pavienių pesticidų likučių nustatymo metodai visoms pirmiau minėtoms terpėms), ir dioksinai bei PCB maiste ir pašaruose.

               (5)

               Komisija įvertino darbų programas ir atitinkamas biudžeto sąmatas, kurias pateikė naujai paskirtos Bendrijos etaloninės laboratorijos 2006 metams.

               (6)

               Todėl Bendrijos finansinė parama turėtų būti suteikta Bendrijos etaloninėms laboratorijoms, paskirtoms atlikti Reglamente (EB) Nr. 882/2004 nustatytas funkcijas ir pareigas. Bendrijos finansinė parama turėtų siekti 100 % reikalavimus atitinkančių išlaidų, kaip nurodyta Reglamente (EB) Nr. 156/2004.

               (7)

               Be finansinės paramos iš Bendrijos, tolesnė parama turėtų būti suteikta rengiant seminarus tose srityse, už kurias yra atsakingos Bendrijos etaloninės laboratorijos.

               (8)

               Finansinė parama Bendrijos etaloninių laboratorijų organizuojamiems seminarams turi būti teikiama pagal atitikimo reikalavimams taisykles, nustatytas Reglamente (EB) Nr. 156/2004, o seminaruose turėtų dalyvauti ne daugiau kaip 30 dalyvių.

               (9)

               Pagal 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (5) 3 straipsnio 2 dalies a punktą veterinarijos ir augalų sveikatos priemonės yra finansuojamos iš Europos žemės ūkio orientavimo ir garantijų fondo Garantijų skyriaus.

               (10)

               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   1.   Bendrija suteikia finansinę paramą Prancūzijai, kad Laboratoire d'etudes et de recherches sur la qualité des aliments et sur les procédés agroalimentaires (LERQAP), Maisons-Alfort, Prancūzija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su pagalba analizei ir tyrimams dėl Listeria monocytogenes.
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 98 000 EUR.
   2.   Be 1 dalyje nurodytos maksimalios sumos, Bendrija suteikia finansinę paramą Prancūzijai 1 dalyje nurodytos laboratorijos rengiamam seminarui. Ši parama neviršija 30 000 EUR.
   2 straipsnis
   1.   Bendrija suteikia finansinę pagalbą Prancūzijai, kad Laboratoire d'etudes et de recherches sur la qualité des aliments et sur les procédés agroalimentaires (LERQAP), Maisons-Alfort, Prancūzija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su analize ir tyrimu dėl Coagulase positive Staphylococci, įskaitant Staphylococcus aureus.
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 66 000 EUR.
   2.   Be 1 dalyje nurodytos maksimalios sumos, Bendrija suteikia finansinę paramą Prancūzijai 1 dalyje nurodytos laboratorijos rengiamam seminarui. Ši parama neviršija 30 000 EUR.
   3 straipsnis
   1.   Bendrija suteikia finansinę paramą Italijai, kad Istituto Superiore di Sanita (ISS), Roma, Italija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su analize ir tyrimu dėl Esherichia coli, įskaitant Verotoxigenic
      E. coli (VTEC).
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 68 000 EUR.
   2.   Be 1 dalyje nurodytos maksimalios sumos, Bendrija suteikia finansinę paramą Italijai 1 dalyje nurodytos laboratorijos rengiamam seminarui. Ši parama neviršija 30 000 EUR.
   4 straipsnis
   1.   Bendrija suteikia finansinę paramą Švedijai, kad Statens Veterinärmedicinska Anstalt (SVA), Upsala, Švedija vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su Campylobacter stebėsena.
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 118 000 EUR.
   2.   Be 1 dalyje nurodytos maksimalios sumos, Bendrija suteikia finansinę paramą Švedijai 1 dalyje nurodytos laboratorijos rengiamam seminarui. Ši parama neviršija 30 000 EUR.
   5 straipsnis
   1.   Bendrija suteikia finansinę paramą Italijai, kad Istituto Superiore di Sanita (ISS), Roma, Italija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su analize ir tyrimu dėl parazitų (visų pirma Trichinella, Echinococcus ir Anasakis).
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 117 000 EUR.
   2.   Be 1 dalyje nurodytos maksimalios sumos, Bendrija suteikia finansinę paramą Italijai 1 dalyje nurodytos laboratorijos rengiamam seminarui. Ši parama neviršija 30 000 EUR.
   6 straipsnis
   Bendrija suteikia finansinę paramą Danijai, kad Danmarks Fødevareforskning (DFVF), Kopenhaga, Danija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su atsparumo mikrobams stebėsena.
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 128 000 EUR.
   7 straipsnis
   Bendrija suteikia finansinę paramą Belgijai, kad Centre Wallon de Recherches agronomiques (CRA-W), Gembloux, Belgija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su gyvūninių baltymų pašaruose analize ir tyrimu.
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 263 000 EUR.
   8 straipsnis
   1.   Bendrija suteikia finansinę paramą Vokietijai, kad Chemisches und Veterinäruntersuchungsamt (CVUA), Freiburgas, Vokietija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su pesticidų likučių gyvūninės kilmės maiste ir daug riebalų turinčiuose produktuose analize ir tyrimu.
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 150 000 EUR.
   2.   Be 1 dalyje nurodytos maksimalios sumos, Bendrija suteikia finansinę paramą Vokietijai 1 dalyje nurodytos laboratorijos rengiamam seminarui. Ši parama neviršija 30 000 EUR.
   9 straipsnis
   1.   Bendrija suteikia finansinę paramą Danijai, kad Danmarks Fødevareforskning (DFVF), Kopenhaga, Danija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su pesticidų likučių grūduose ir pašaruose analize ir tyrimu.
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 150 000 EUR.
   2.   Be 1 dalyje nurodytos maksimalios sumos, Bendrija suteikia finansinę paramą Danijai 1 dalyje nurodytos laboratorijos rengiamam seminarui. Ši parama neviršija 30 000 EUR.
   10 straipsnis
   1.   Bendrija suteikia finansinę pagalbą Ispanijai, kad Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almeria (PRG), Ispanija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su pesticidų likučių vaisiuose ir daržovėse, įskaitant daug vandens ir daug rūgščių turinčius produktus, analize ir tyrimu.
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 400 000 EUR.
   2.   Be 1 dalyje nurodytos maksimalios sumos, Bendrija suteikia finansinę paramą Ispanijai 1 dalyje nurodytos laboratorijos rengiamam seminarui. Ši parama neviršija 30 000 EUR.
   11 straipsnis
   1.   Bendrija suteikia finansinę paramą Vokietijai, kad Chemisches und Veterinäruntersuchungsamt (CVUA), Štutgartas, Vokietija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su pesticidų likučių analize ir tyrimu taikant pavienių pesticidų likučių nustatymo metodus.
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 300 000 EUR.
   2.   Be 1 dalyje nurodytos maksimalios sumos, Bendrija suteikia finansinę paramą Vokietijai 1 dalyje nurodytos laboratorijos rengiamam seminarui. Ši parama neviršija 30 000 EUR.
   12 straipsnis
   1.   Bendrija suteikia finansinę paramą Vokietijai, kad Chemisches und Veterinäruntersuchungsamt (CVUA), Freiburgas, Vokietija, vykdytų savo funkcijas ir pareigas, numatytas Reglamento (EB) Nr. 882/2004 32 straipsnyje, susijusias su dioksinų ir PCB maiste ir pašaruose analize ir tyrimu.
   Ši finansinė parama laikotarpiui nuo 2006 m. liepos 1 d. iki 2006 m. gruodžio 31 d. neviršija 400 000 EUR.
   2.   Be 1 dalyje nurodytos maksimalios sumos, Bendrija suteikia finansinę paramą Vokietijai 1 dalyje nurodytos laboratorijos rengiamam seminarui. Ši parama neviršija 30 000 EUR.
   13 straipsnis
   Bendrijos finansinė parama, nurodyta 1–12 straipsniuose, yra 100 % atitinkančių reikalavimus išlaidų kaip nurodyta Reglamente (EB) Nr. 156/2004.
   14 straipsnis
   Šis sprendimas skirtas Belgijos Karalystei, Danijos Karalystei, Vokietijos Federacinei Respublikai, Ispanijos Karalystei, Prancūzijos Respublikai, Italijos Respublikai ir Švedijos Karalystei.

      Priimta Briuselyje, 2006 m. rugsėjo 29 d.

            Komisijos vardu

         Markos KYPRIANOU

            Komisijos narys

      (1)  OL L 165, 2004 4 30, p. 1. Reglamentas su pakeitimais, padarytais Komisijos reglamentu (EB) Nr. 776/2006 (OL L 136, 2006 5 24, p. 3).

      (2)  OL L 224, 1990 8 18, p. 19. Sprendimas su paskutiniais pakeitimais, padarytais Sprendimu 2006/53/EB (OL L 29, 2006 2 2, p. 37).

      (3)  OL L 27, 2004 1 30, p. 5.

      (4)  OL L 136, 2006 5 24, p. 3.

      (5)  OL L 209, 2005 8 11, p. 1. Reglamentas su pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).


title: 2013/216/BUSP: 2013 m. balandžio 24 d. Politinio ir saugumo komiteto sprendimas BiH/20/2013 dėl ES vadovybės padalinio Neapolyje vadovo Europos Sąjungos karinei operacijai Bosnijoje ir Hercegovinoje skyrimo

text:
9.5.2013

               LT

               Europos Sąjungos oficialusis leidinys

               L 127/26

         POLITINIO IR SAUGUMO KOMITETO SPRENDIMAS BiH/20/2013
   2013 m. balandžio 24 d.
   dėl ES vadovybės padalinio Neapolyje vadovo Europos Sąjungos karinei operacijai Bosnijoje ir Hercegovinoje skyrimo
   (2013/216/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnį,
   kadangi:

               (1)

               Generaliniam sekretoriui-vyriausiajam įgaliotiniui ir NATO Generaliniam sekretoriui pasikeitus laiškais atitinkamai 2004 m. rugsėjo 28 d. ir 2004 m. spalio 8 d., Šiaurės Atlanto Taryba sutiko, kad Jungtinių pajėgų vadovybės Neapolyje štabo viršininkas taptų ES vadovybės padalinio Neapolyje vadovu;

               (2)

               pagal Bendrųjų veiksmų 2004/570/BUSP 6 straipsnį Taryba įgaliojo Politinį ir saugumo komitetą (PSK) atlikti ES karinės operacijos politinę priežiūrą ir strategiškai jai vadovauti;

               (3)

               2010 m. birželio 15 d. PSK priėmė Sprendimą BiH/16/2010 (2), kuriuo generolas leitenantas Leandro DE VICENTI skiriamas ES vadovybės padalinio Neapolyje vadovu Europos Sąjungos karinei operacijai Bosnijoje ir Hercegovinoje;

               (4)

               ES operacijos vadas rekomendavo Jungtinių pajėgų vadovybės Neapolyje štabo viršininką, generolą Leonardo DI MARCO paskirti ES vadovybės padalinio Neapolyje vadovu, perimant generolo leitenanto Leandro DE VICENTI pareigas;

               (5)

               ES karinis komitetas pritarė šiai rekomendacijai;

               (6)

               pagal Protokolo Nr. 22 dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus;

               (7)

               Kopenhagos Europos Vadovų Taryba 2002 m. gruodžio 12–13 d. priėmė deklaraciją, nustatančią, kad „Berlin Plus“ susitarimai ir reikalavimas juos įgyvendinti bus taikomi tik toms ES valstybėms narėms, kurios yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,

         PRIĖMĖ ŠĮ SPRENDIMĄ:
   1 straipsnis
   Generolas Leonardo DI MARCO skiriamas ES vadovybės padalinio Neapolyje vadovu Europos Sąjungos karinei operacijai Bosnijoje ir Hercegovinoje nuo 2013 m. balandžio 28 d.
   2 straipsnis
   Sprendimas BiH/16/2010 panaikinamas.
   3 straipsnis
   Šis sprendimas įsigalioja 2013 m. balandžio 28 d.

      Priimta Briuselyje 2013 m. balandžio 24 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 252, 2004 7 28, p. 10.

      (2)  OL L 155, 2010 6 22, p. 33.


title: Tarnautojų teismo sprendimas Nr. 3/2011 priimtas 2011 m. rugsėjo 20 d. Plenariniame susirinkime dėl procesinių dokumentų pateikimo ir įteikimo per taikomąją programą e-Curia

text:
1.10.2011

               LT

               Europos Sąjungos oficialusis leidinys

               C 289/11

         TARNAUTOJŲ TEISMO SPRENDIMAS
   Nr. 3/2011
   priimtas 2011 m. rugsėjo 20 d. Plenariniame susirinkime
   dėl procesinių dokumentų pateikimo ir įteikimo per taikomąją programą e-Curia

   2011/C 289/08
   EUROPOS SĄJUNGOS TARNAUTOJŲ TEISMAS,
   atsižvelgdamas į Procedūros reglamentą ir visų pirma į jo 34 straipsnio 7 dalį ir 99 straipsnio 3 dalį,
   kadangi:

               (1)

               Siekiant atsižvelgti į komunikacijos technologijų tobulėjimą, buvo sukurta taikomoji programa, leidžianti pateikti ir įteikti procesinius dokumentus elektroniniu būdu.

               (2)

               Ši taikomoji programa, veikianti elektroninio tapatybės nustatymo mechanizmo pagrindu, pasitelkus vartotojo vardą ir slaptažodį, atitinka dokumentams, kuriais keičiamasi, keliamus autentiškumo, integralumo ir konfidencialumo reikalavimus,

         NUSPRENDŽIA:
   1 straipsnis
   Bendra visiems trims Europos Sąjungos Teisingumo Teismą sudarantiems teismams taikomoji programa, pavadinta „e-Curia“, leidžia pateikti ir įteikti procesinius dokumentus elektroniniu būdu šiame sprendime numatytomis sąlygomis.
   2 straipsnis
   Naudojimuisi šia taikomąja programa reikalingas asmeninis vartotojo vardas ir asmeninis slaptažodis.
   3 straipsnis
   Per e-Curia pateiktas procesinis dokumentas laikomas šio dokumento originalu, kaip tai suprantama pagal Procedūros reglamento 34 straipsnio 1 dalies pirmą pastraipą, jeigu šiam pateikimui buvo panaudoti atstovo vartotojo vardas ir slaptažodis. Ši identifikacija laikoma atitinkamo dokumento pasirašymu.
   4 straipsnis
   Prie per e-Curia pateikiamo dokumento turi būti pridėti jame paminėti priedai bei jų sąrašas.
   Pateikti per e-Curia pateikto dokumento bei jo priedų patvirtintas kopijas nereikalaujama.
   5 straipsnis
   Momentas, kuriuo procesinis dokumentas laikomas pateiktu, kaip tai suprantama pagal Procedūros reglamento 34 straipsnio 3 dalį, yra momentas, kai atstovas patvirtina šio dokumento pateikimą.
   Atsižvelgiama į Liuksemburgo Didžiosios Hercogystės laiką.
   6 straipsnis
   Procesiniai dokumentais, įskaitant sprendimus ir nutartis, įteikiami šalių atstovams per e-Curia, jeigu jie tiesiogiai pritarė tokiam įteikimo būdui arba nagrinėjant bylą sutiko su tokiu įteikimo būdu, pateikdami procesinį dokumentą per e-Curia.
   Procesiniai dokumentai taip pat įteikiami per e-Curia valstybėms narėms, kitoms Europos ekonominės erdvės susitarimo šalimis esančioms valstybėms bei Sąjungos institucijoms, įstaigoms ar agentūroms, kurios pritarė tokiam įteikimo būdui.
   7 straipsnis
   6 straipsnyje paminėti įteikiamų dokumentų adresatai elektroniniu paštu informuojami apie kiekvieną įteikiamą dokumentą, kuris persiunčiamas jiems per e-Curia.
   Procesinis dokumentas įteikiamas tuomet, kai adresatas (atstovas arba atstovo asistentas) paprašo prieigos prie šio dokumento. Nesant prašymo dėl prieigos, dokumentas laikomas įteiktu praėjus septynioms dienoms nuo tos dienos, kai buvo išsiųstas informacinis elektroninis laiškas.
   Jeigu šaliai atstovauja keli atstovai ar advokatai, skaičiuojant terminus atsižvelgiama į pirmojo prašymo dėl prieigos pateikimo momentą.
   Atsižvelgiama į Liuksemburgo Didžiosios Hercogystės laiką.
   8 straipsnis
   Kancleris patvirtina e-Curia naudojimo sąlygas ir prižiūri jų laikymąsi. Dėl šių sąlygų neatitinkančio e-Curia naudojimo atitinkama prieigos paskyra gali būti išjungta.
   Tarnautojų Teismas imasi reikiamų priemonių, kad būtų užkirstas kelias piktnaudžiavimui e-Curia ar nesąžiningam jos naudojimui.
   Vartotojas elektroniniu paštu informuojamas apie kiekvieną priemonę, kurios pagal šį straipsnį buvo imtasi, dėl kurios jis negali naudotis prieigos paskyra.
   9 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Liuksemburge 2011 m. rugsėjo 20 d.

            Kancleris

         W. HAKENBERG

            Pirmininkas

         P. MAHONEY


title: 2007/801/EB: 2007 m. gruodžio 6 d. Tarybos sprendimas dėl Šengeno acquis nuostatų visapusio taikymo Čekijos Respublikoje, Estijos Respublikoje, Latvijos Respublikoje, Lietuvos Respublikoje, Vengrijos Respublikoje, Maltos Respublikoje, Lenkijos Respublikoje, Slovėnijos Respublikoje ir Slovakijos Respublikoje

text:
8.12.2007

               LT

               Europos Sąjungos oficialusis leidinys

               L 323/34

      TARYBOS SPRENDIMAS

   2007 m. gruodžio 6 d.
   dėl Šengeno acquis nuostatų visapusio taikymo Čekijos Respublikoje, Estijos Respublikoje, Latvijos Respublikoje, Lietuvos Respublikoje, Vengrijos Respublikoje, Maltos Respublikoje, Lenkijos Respublikoje, Slovėnijos Respublikoje ir Slovakijos Respublikoje
   (2007/801/EB)
   EUROPOS SĄJUNGOS TARYBA,
   atsižvelgdama į 2003 m. Stojimo aktą, ypač į jo 3 straipsnio 2 dalį,
   atsižvelgdama į Europos Parlamento nuomonę (1),
   kadangi:

               (1)

               2003 m. Stojimo akto 3 straipsnio 2 dalyje numatyta, kad Šengeno acquis nuostatos, išskyrus nurodyto Akto I priedo nuostatas, taikomos naujojoje valstybėje narėje, kaip apibrėžta tame dokumente, tik pagal šiuo tikslu priimtą Tarybos sprendimą, patikrinus, ar atitinkamos acquis taikymui būtinos sąlygos yra įvykdytos.

               (2)

               Patikrinusi, kad Čekijos Respublika, Estijos Respublika, Latvijos Respublika, Lietuvos Respublika, Vengrijos Respublika, Maltos Respublika, Lenkijos Respublika, Slovėnijos Respublika ir Slovakijos Respublika (toliau – atitinkamos valstybės narės) įvykdė Šengeno acquis duomenų apsaugos taikymui būtinas sąlygas, Taryba nustatė, kad su Šengeno informacine sistema susijusios Šengeno acquis nuostatos atitinkamoms valstybėms narėms taikomos nuo 2007 m. rugsėjo 1 d.

               (3)

               Laikydamasi taikytinos Šengeno acquis įvertinimo procedūrų, išdėstytų 1998 m. rugsėjo 16 d. Vykdomojo komiteto sprendime, įsteigiančiame Šengeno įvertinimo ir įgyvendinimo nuolatinį komitetą (SCH/Com-ex (98) 26 def.) (2), Taryba dabar patvirtino, kad Šengeno acquis taikymui būtinos sąlygos atitinkamose valstybėse narėse įvykdytos visose Šengeno acquis srityse – oro erdvės sienų, sausumos sienų, policijos bendradarbiavimo, Šengeno informacinės sistemos, jūrų sienų ir vizų.

               (4)

               2007 m. lapkričio 8 d. Taryba padarė išvadą, kad atitinkamos valstybės narės įvykdė sąlygas visose minėtose srityse.

               (5)

               Galima nustatyti Šengeno acquis visapusiško taikymo šiose valstybėse narėse datas, t. y. kada šiose valstybėse narėse turėtų būti panaikinta asmenų kontrolė prie vidaus sienų.

               (6)

               Anksčiausią iš šių datų Šengeno informacinės sistemos naudojimo apribojimai, numatyti 2007 m. birželio 12 d. Tarybos sprendime 2007/471/EB dėl Šengeno acquis nuostatų, susijusių su Šengeno informacine sistema, taikymo Čekijos Respublikoje, Estijos Respublikoje, Latvijos Respublikoje, Lietuvos Respublikoje, Vengrijos Respublikoje, Maltos Respublikoje, Lenkijos Respublikoje, Slovėnijos Respublikoje ir Slovakijos Respublikoje (3), turėtų būti panaikinti.

               (7)

               Siekiant išvengti, kad išsiplėtus Šengeno erdvei tam tikrų kategorijų asmenims keliauti šioje erdvėje netaptų sudėtingiau, trečiųjų šalių piliečiams, turintiems vienos iš atitinkamų valstybių narių išduotas nacionalines trumpalaikes vizas, skirtas vykti tranzitu per kitų atitinkamų valstybių narių teritoriją, toliau turėtų būti taikomas Sprendime Nr. 895/2006/EB (4) numatytas supaprastintas režimas. Atitinkamai tam tikrą ribotos trukmės pereinamąjį laikotarpį turėtų būti toliau taikomos tam tikros to sprendimo nuostatos.

               (8)

               Pagal 2003 m. Stojimo akto 3 straipsnio 2 dalies antrą pastraipą ir dėl to, kad Jungtinė Didžiosios Britanijos ir Šiaurės Airijos Karalystė Šengeno acquis taiko iš dalies, kaip numatyta 2004 m. gruodžio 22 d. Tarybos sprendime 2004/926/EB dėl Šengeno acquis dalių taikymo Jungtinėje Didžiosios Britanijos ir Šiaurės Airijos Karalystėje (5), visų pirma jo 1 straipsnio pirmoje pastraipoje tik dalis Šengeno acquis nuostatų, taikytinų atitinkamoms valstybėms narėms jų santykiuose su visapusiškai Šengeno acquis taikančiomis valstybėmis narėmis, turėtų būti taikomos atitinkamoms valstybėms narėms jų santykiuose su Jungtine Didžiosios Britanijos ir Šiaurės Airijos Karalyste.

               (9)

               Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės sudarytame susitarime dėl pastarųjų valstybių asociacijos įgyvendinant, taikant ir plėtojant Šengeno acquis, kurios patenka į Tarybos sprendimo 1999/437/EB (6) dėl tam tikrų priemonių taikant tą susitarimą 1 straipsnio B, C, D, F ir H punktuose nurodytą sritį,

         NUSPRENDĖ:
   1 straipsnis
   1.   1 priede nurodytos Šengeno acquis nuostatos nuo 2007 m. gruodžio 21 d. taikomos atitinkamoms valstybėms narėms jų tarpusavio santykiuose ir santykiuose su Belgijos Karalyste, Danijos Karalyste, Vokietijos Federacine Respublika, Graikijos Respublika, Ispanijos Karalyste, Prancūzijos Respublika, Italijos Respublika, Liuksemburgo Didžiąja Hercogyste, Nyderlandų Karalyste, Austrijos Respublika, Portugalijos Respublika, Suomijos Respublika ir Švedijos Karalyste bei Islandijos Respublika ir Norvegijos Karalyste.
   Tiek, kiek šios nuostatos reglamentuoja asmenų kontrolės prie vidaus sienų panaikinimą, jos taikomos nuo 2008 m. kovo 30 d. oro erdvės sienoms.
   Visus Šengeno informacinės sistemos naudojimo apribojimus atitinkamos valstybės narės panaikina 2007 m. gruodžio 21 d.
   2.   2 priede nurodytos Šengeno acquis nuostatos nuo 2007 m. gruodžio 21 d. taikomos atitinkamoms valstybėms narėms jų santykiuose su Jungtine Didžiosios Britanijos ir Šiaurės Airijos Karalyste.
   2 straipsnis
   Iki 2008 m. birželio 30 d. ir jų galiojimo laikotarpiu nacionalinės trumpalaikės vizos, išduotos iki 2007 m. gruodžio 21 d., toliau galioja vykstant tranzitu per atitinkamų valstybių narių teritoriją, jei šios valstybės narės pripažįsta tokias trumpalaikes vizas vykimui tranzitu pagal Sprendimą Nr. 895/2006/EB. Taikomos tame sprendime nustatytos sąlygos.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje , 2007 m. gruodžio 6 d.

            Tarybos vardu

            Pirmininkas

         A. COSTA

      (1)  2007 m. lapkričio 15 d. nuomonė (dar nepaskelbta Oficialiajame leidinyje).

      (2)  OL L 239, 2000 9 22, p. 138.

      (3)  OL L 179, 2007 7 7, p. 46.

      (4)  2006 m. birželio 14 d. Europos Parlamento ir Tarybos sprendimas Nr. 895/2006/EB, nustatantis supaprastintą asmenų kontrolės prie išorės sienų režimą, grindžiamą vienašališku Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos, Slovakijos tam tikrų dokumentų pripažinimu lygiaverčiais jų išduodamoms nacionalinėms vizoms tranzito per jų teritoriją tikslu (OL L 167, 2006 6 20, p. 1).

      (5)  OL L 395, 2004 12 31, p. 70.

      (6)  OL L 176, 1999 7 10, p. 31.

      I PRIEDAS
      Šengeno acquis nuostatų, kurios, kaip apibrėžta 2003 m. Stojimo akto 3 straipsnio 2 dalyje, turi būti patvirtinamos taikytinomis atitinkamoms valstybėms narėms jų santykiuose su visapusiškai Šengeno acquis taikančiomis valstybėmis narėmis ir Islandija bei Norvegija, sąrašas

                  1.

                  Šengeno konvencijos nuostatos:
                  Šengeno konvencijos su pakeitimais, padarytais tam tikrais aktais, išvardytais 2 dalies c punkte, 1 straipsnis tiek, kiek jis yra susijęs su šios dalies nuostatomis, 9–12 straipsniai, 14–25 straipsniai, išskyrus 19 straipsnio 2 dalį, 40–43 straipsniai ir 126–130 straipsniai tiek, kiek jie susiję su šios dalies nuostatomis;

                  2.

                  Kitos nuostatos:

                              a)

                              Šios susitarimų dėl prisijungimo prie 1990 m. birželio 19 d. Šengene pasirašytos Konvencijos dėl 1985 m. birželio 14 d. Šengeno susitarimo dėl laipsniško jų bendrų sienų kontrolės panaikinimo įgyvendinimo, jų baigiamųjų aktų ir susijusių deklaracijų, nuostatos:

                                          —

                                          1990 m. lapkričio 27 d. pasirašyto Susitarimo dėl Italijos Respublikos prisijungimo: 2 straipsnis, 3 straipsnis ir bendra deklaracija dėl susitarimo dėl Italijos Respublikos prisijungimo prie 1985 m. birželio 14 d. Šengeno susitarimo įgyvendinimo konvencijos 2 ir 3 straipsniai;

                                          —

                                          1991 m. birželio 25 d. pasirašyto Susitarimo dėl Ispanijos Karalystės prisijungimo: 2 straipsnis ir 3 straipsnis;

                                          —

                                          1991 m. birželio 25 d. pasirašyto Susitarimo dėl Portugalijos Respublikos prisijungimo: 2 straipsnis, 3 straipsnis ir Baigiamojo akto III dalyje pateikta 1 deklaracija;

                                          —

                                          1992 m. lapkričio 6 d. pasirašyto Susitarimo dėl Graikijos Respublikos prisijungimo: 2 straipsnis;

                                          —

                                          1995 m. balandžio 28 d. pasirašyto Susitarimo dėl Austrijos Respublikos prisijungimo: 2 straipsnis ir 3 straipsnis;

                                          —

                                          1996 m. gruodžio 19 d. pasirašyto Susitarimo dėl Danijos Karalystės prisijungimo: 2 straipsnis ir 3 straipsnis;

                                          —

                                          1996 m. gruodžio 19 d. pasirašyto Susitarimo dėl Suomijos Respublikos prisijungimo: 2 straipsnis ir 3 straipsnis;

                                          —

                                          1996 m. gruodžio 19 d. pasirašyto Susitarimo dėl Švedijos Karalystės prisijungimo: 2 straipsnis ir 3 straipsnis.

                              b)

                              Šie Šengeno konvencija įsteigto Vykdomojo komiteto sprendimai:

                                          —

                                          1998 m. birželio 23 d. Vykdomojo komiteto sprendimas dėl visa apimančios visai techninei Šengeno acquis taikytinos nuostatos (SCH/Com-ex (98) 29 rev.);

                                          —

                                          1993 m. gruodžio 14 d. Vykdomojo komiteto sprendimas dėl vienodo pavyzdžio vizos galiojimo pratęsimo (SCH/Com-ex (93) 21);

                                          —

                                          1993 m. gruodžio 14 d. Vykdomojo komiteto sprendimas dėl bendrų vienodo pavyzdžio vizos panaikinimo, atšaukimo arba galiojimo trukmės sutrumpinimo principų (SCH/Com-ex (93) 24);

                                          —

                                          1994 m. lapkričio 21 d. Vykdomojo komiteto sprendimas dėl kompiuterizuotos procedūros konsultuotis su Konvencijos 17 straipsnio 2 dalyje nurodytomis centrinėmis institucijomis įvedimo (SCH/Com-ex (94) 15 rev.);

                                          —

                                          1994 m. gruodžio 22 d. Vykdomojo komiteto sprendimas dėl keitimosi statistine informacija apie vienodo pavyzdžio vizų išdavimą (SCH/Com-ex (94) 25);

                                          —

                                          1995 m. gegužės 5 d. Vykdomojo komiteto sprendimas dėl bendros vizų politikos. Sprendimas, įrašytas į 1995 m. balandžio 28 d. Briuselyje įvykusio Vykdomojo komiteto posėdžio protokolą (SCH/Com-ex (95) PV 1 rev.);

                                          —

                                          1996 m. birželio 27 d. Vykdomojo komiteto sprendimas dėl Šengeno vizų išdavimo pagal Konvencijos dėl Šengeno susitarimo įgyvendinimo 30 straipsnio 1 dalies a punktą principų (SCH/Com-ex (96) 13 rev. 1);

                                          —

                                          1997 m. gruodžio 15 d. Vykdomojo komiteto sprendimas dėl įrodymo priemonių ir orientacinių įrodymų taikant Šengeno valstybių readmisijos susitarimus pagrindinių principų (SCH/Com-ex (97) 39 rev.);

                                          —

                                          1998 m. balandžio 21 d. Vykdomojo komiteto sprendimas dėl keitimosi statistiniais duomenimis apie išduotas vizas (SCH/Com-ex (98) 12);

                                          —

                                          1998 m. birželio 23 d. Vykdomojo komiteto sprendimas dėl priemonių, kurių reikia imtis valstybių, keliančių problemų dėl išsiuntimui iš Šengeno teritorijos reikalingų dokumentų išdavimo, atžvilgiu (SCH/Com-ex (98) 18 rev.);

                                          —

                                          1998 m. birželio 23 d. Vykdomojo komiteto sprendimas dėl Monako leidimų gyventi (SCH/Com-ex (98) 19);

                                          —

                                          1998 m. birželio 23 d. Vykdomojo komiteto sprendimas dėl vizų prašytojų pasų antspaudavimo (SCH/Com-ex (98) 21);

                                          —

                                          1998 m. gruodžio 16 d. Vykdomojo komiteto sprendimas dėl Policijos tarpvalstybinio bendradarbiavimo vadovo (SCH/Com-ex (98) 52);

                                          —

                                          1998 m. gruodžio 16 d. Vykdomojo komiteto sprendimas dėl dokumentų, į kuriuos gali būti įklijuojama viza, vadovo parengimo (SCH/Com-ex (98) 56);

                                          —

                                          1999 m. balandžio 28 d. Vykdomojo komiteto sprendimas dėl dokumentų, į kuriuos gali būti įklijuojama viza, vadovo parengimo (SCH/Com-ex (99) 14).

                                          —

                                          1999 m. balandžio 28 d. Vykdomojo komiteto sprendimas dėl Bendrojo vadovo ir Bendrųjų konsulinių instrukcijų galutinių redakcijų (SCH/Com-ex (99) 13) tiek, kiek jis susijęs su Bendrųjų konsulinių instrukcijų nuostatomis, kurios dar nėra patvirtintos taikytinomis 2003 m. Stojimo aktu.

                              c)

                              Šie kiti dokumentai:

                                          —

                                          2000 m. spalio 17 d. Tarybos sprendimas Nr. 2000/645/EB, atitaisantis Šengeno vykdomojo komiteto sprendime SCH/Com-ex (94) 15 rev. esantį Šengeno acquis (OL L 272, 2000 10 25, p. 24). (Sprendimas su pakeitimais, padarytais Sprendimu 2003/330/EB (OL L 116, 2003 5 13, p. 22));

                                          —

                                          2001 m. gegužės 28 d. Tarybos reglamentas (EB) Nr. 1091/2001 dėl judėjimo laisvės turint ilgalaikę vizą (OL L 150, 2001 6 6, p. 4);

                                          —

                                          2001 m. gegužės 28 d. Tarybos sprendimas 2001/420/EB dėl bendrųjų konsulinių instrukcijų dėl vizų V ir VI dalių bei 13 priedo ir Bendrojo vadovo 6a priedo adaptavimo dėl ilgalaikių vizų galiojimo kartu kaip trumpalaikės vizos (OL L 150, 2001 6 6, p. 47) tiek, kiek jis susijęs su Bendrosiomis konsulinėmis instrukcijomis;

                                          —

                                          2001 m. gegužės 28 d. Tarybos direktyva 2001/40/EB dėl abipusio sprendimų dėl trečiųjų šalių piliečių išsiuntimo pripažinimo (OL L 149, 2001 6 2, p. 34) ir 2004 m. vasario 23 d. Tarybos sprendimas 2004/191/EB, nustatantis finansinių skirtumų, atsirandančių dėl Direktyvos 2001/40/EB dėl abipusio sprendimų dėl trečiųjų šalių piliečių išsiuntimo pripažinimo taikymo, kompensavimo kriterijus ir praktines priemones (OL L 60, 2004 2 27, p. 55);

                                          —

                                          2001 m. gruodžio 20 d. Tarybos sprendimas 2002/44/EB, iš dalies keičiantis Bendrųjų konsulinių instrukcijų VII dalį bei 12 priedą ir Bendrojo vadovo 14a priedą (OL L 20, 2002 1 23, p. 5) tiek, kiek jis susijęs su Bendrosiomis konsulinėmis instrukcijomis;

                                          —

                                          2002 m. balandžio 25 d. Tarybos sprendimas 2002/354/EB dėl Bendrųjų konsulinių instrukcijų III dalies pritaikymo ir 16 priedo parengimo (OL L 123, 2002 5 9 p. 50);

                                          —

                                          2002 m. liepos 12 d. Tarybos sprendimas 2002/585/EB dėl bendrųjų konsulinių instrukcijų III ir VIII dalių patikslinimo (OL L 187, 2002 7 16, p. 44);

                                          —

                                          2002 m. liepos 12 d. Tarybos sprendimas 2002/586/EB dėl bendrųjų konsulinių instrukcijų VI dalies dalinio pakeitimo (OL L 187, 2002 7 16, p. 48);

                                          —

                                          2003 m. vasario 27 d. Tarybos reglamentas (EB) Nr. 415/2003 dėl vizų išdavimo pasienyje, įskaitant tokių vizų išdavimą tranzitu vykstantiems jūrininkams (OL L 64, 2003 3 7, p. 1);

                                          —

                                          2003 m. balandžio 14 d. Tarybos reglamentas (EB) Nr. 693/2003, nustatantis specialų supaprastinto tranzito dokumentą (STD), supaprastinto tranzito geležinkeliu dokumentą (STGD) ir iš dalies pakeičiantis Bendrąją konsulinę instrukciją ir Bendrąjį vadovą (OL L 99, 2003 4 17, p. 8);

                                          —

                                          2003 m. birželio 13 d. Tarybos sprendimas 2003/454/EB, iš dalies keičiantis Bendrųjų konsulinių instrukcijų 12 priedą ir Bendrojo vadovo 14a priedą dėl mokesčio už vizas (OL L 152, 2003 6 20, p. 82);

                                          —

                                          2003 m. liepos 28 d. Tarybos sprendimas 2003/585/EB, iš dalies keičiantis Bendrųjų konsulinių instrukcijų 2 priedo A sąrašą ir Bendrojo vadovo 5 priedo A sąrašą dėl vizos reikalavimų asmenims, turintiems Pakistano diplomatinius pasus (OL L 198, 2003 8 6, p. 13);

                                          —

                                          2003 m. liepos 28 d. Tarybos sprendimas 2003/586/EB dėl Bendrųjų konsulinių instrukcijų 3 priedo I dalies ir Bendrojo vadovo 5a priedo I dalies dėl trečiųjų valstybių piliečių, kuriems taikomi oro uosto vizos reikalavimai, dalinio pakeitimo (OL L 198, 2003 8 6, p. 15);

                                          —

                                          2003 m. spalio 2 d. Tarybos sprendimas 2003/725/TVR, iš dalies keičiantis Konvencijos dėl 1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo 40 straipsnio 1 ir 7 dalių nuostatas (OL L 260, 2003 10 11, p. 37);

                                          —

                                          2003 m. gruodžio 22 d. Tarybos sprendimas 2004/14/EB, iš dalies keičiantis Bendrųjų konsulinių instrukcijų V dalies trečiąją pastraipą (pagrindiniai prašymų nagrinėjimo kriterijai) (OL L 5, 2004 1 9, p. 74);

                                          —

                                          2003 m. gruodžio 22 d. Tarybos sprendimas 2004/15/EB dėl Bendrųjų konsulinių instrukcijų II dalies 1.2 punkto dalinio pakeitimo ir jų naujo priedo parengimo (OL L 5, 2004 1 9, p. 76);

                                          —

                                          2003 m. gruodžio 22 d. Tarybos sprendimas 2004/17/EB, iš dalies keičiantis Bendrųjų konsulinių instrukcijų V dalies 1.4 punktą ir Bendrojo vadovo I dalies 4.1.2 punktą, kad būtų įtrauktas reikalavimas turėti sveikatos draudimą kelionės metu kaip vieną iš patvirtinamųjų dokumentų norint gauti vienodą atvykimo vizą (OL L 5, 2004 1 9, p. 79) tiek, kiek jis susijęs su Bendrosiomis konsulinėmis instrukcijomis;

                                          —

                                          2004 m. balandžio 29 d. Tarybos sprendimas 2004/573/EB dėl jungtinių skrydžių organizavimo, iš dviejų ar daugiau valstybių narių teritorijos išsiunčiant trečiųjų šalių piliečius, kurių atžvilgiu priimti atskiri įsakymai dėl išsiuntimo (OL L 261, 2004 8 6, p. 28);

                                          —

                                          2005 m. rugsėjo 28 d. Europos Parlamento ir Tarybos rekomendacija 2005/761/EB siekiant supaprastinti valstybių narių vykdomą vienodų trumpalaikių vizų išdavimą trečiųjų šalių mokslo darbuotojams, keliaujantiems Bendrijoje mokslinių tyrimų vykdymo tikslais (OL L 289, 2005 11 3, p. 23);

                                          —

                                          2006 m. kovo 15 d. Europos Parlamento ir Tarybos reglamento (EB) Nr. 562/2006, nustatančio taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) 1 straipsnio pirmas sakinys ir III antraštinė dalis (OL L 105, 2006 4 13, p. 1);

                                          —

                                          2006 m. birželio 1 d. Tarybos sprendimas 2006/440/EB, iš dalies keičiantis Bendrųjų konsulinių instrukcijų 12 priedą ir Bendrojo vadovo 14a priedą dėl taikytinų mokesčių, atitinkančių prašymų išduoti vizą tvarkymo administracines išlaidas (OL L 175, 2006 6 29, p. 77) tiek, kiek jis susijęs su Bendrosiomis konsulinėmis instrukcijomis;

                                          —

                                          2006 m. gruodžio 20 d. Europos Parlamento ir Tarybos reglamento (EB) Nr. 1931/2006, nustatančio vietinio eismo per valstybių narių išorines sausumos sienas taisykles ir iš dalies keičiantis Šengeno konvencijos nuostatas, 4 straipsnio b punktas ir 9 straipsnio c punktas (OL L 405, 2006 12 30, p. 1);

                                          —

                                          2006 m. spalio 5 d. Tarybos sprendimas (2006/684/EB), iš dalies keičiantis Bendrųjų konsulinių instrukcijų 2 priedo A sąrašą dėl vizos reikalavimų asmenims, turintiems Indonezijos diplomatinius ir tarnybinius pasus (OL L 280, 2006 10 12, p. 29);

                                          —

                                          2007 m. liepos 16 d. Tarybos sprendimas (2007/519/EB), iš dalies keičiantis Šengeno konsultavimosi tinklo (techninės specifikacijos) 2 dalį (OJ L 192, 2007 7 24, p. 26).

      II PRIEDAS
      Šengeno acquis nuostatų, kurios, kaip apibrėžta 2003 m. Stojimo akto 3 straipsnio 2 dalyje, turi būti patvirtinamos taikytinomis atitinkamoms valstybėms narėms jų santykiuose su Jungtine Didžiosios Britanijos ir Šiaurės Airijos Karalyste, sąrašas

                  1.

                  Šengeno konvencijos nuostatos:
                  40 straipsnis ir 42 bei 43 straipsniai tiek, kiek jie yra susiję su 40 straipsniu.

                  2.

                  Kitos nuostatos:

                              a)

                              Šie Šengeno konvencija įsteigto Vykdomojo komiteto sprendimai:
                              1998 m. gruodžio 16 d. Vykdomojo komiteto sprendimas dėl Policijos tarpvalstybinio bendradarbiavimo vadovo (SCH/Com-ex (98) 52).

                              b)

                              Šie kiti dokumentai:
                              2003 m. spalio 2 d. Tarybos sprendimas 2003/725/TVR, iš dalies keičiantis Konvencijos dėl 1985 m. birželio 14 d. Šengeno susitarimo dėl laipsniško bendrų sienų kontrolės panaikinimo įgyvendinimo 40 straipsnio 1 ir 7 dalių nuostatas (OL L 260, 2003 10 11, p. 37).


title: 2012 m. kovo 23 d. Tarybos sprendimas 2012/344/BUSP dėl Europos Sąjungos ir Albanijos Respublikos susitarimo, kuriuo nustatomos Albanijos Respublikos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo

text:
2012 6 29

                  LT

                  Europos Sąjungos oficialusis leidinys

                  L 169/1

         TARYBOS SPRENDIMAS 2012/344/BUSP
         2012 m. kovo 23 d.
         dėl Europos Sąjungos ir Albanijos Respublikos susitarimo, kuriuo nustatomos Albanijos Respublikos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 37 straipsnį, ir į Sutartį dėl Europos Sąjungos veikimo, ypač į jos 218 straipsnio 5 ir 6 dalis,
         atsižvelgdama į Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymą,
         kadangi:

                     (1)

                     trečiųjų valstybių dalyvavimo Europos Sąjungos krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo bendradarbiavimo bendrosios sąlygos, o ne apibrėžiamos kiekvienai operacijai atskirai;

                     (2)

                     2010 m. balandžio 26 d. Tarybai priėmus sprendimą, kuriuo leista pradėti derybas, vyriausiasis įgaliotinis derybose susitarė dėl Europos Sąjungos ir Albanijos Respublikos susitarimo, kuriuo nustatomos Albanijos Respublikos dalyvavimo Europos Sąjungos krizių valdymo operacijose bendrosios sąlygos (toliau – Susitarimas);

                     (3)

                     Susitarimas turėtų būti patvirtintas,

               PRIĖMĖ ŠĮ SPRENDIMĄ:

            1 straipsnis
            Europos Sąjungos ir Albanijos Respublikos susitarimas, kuriuo nustatomos Albanijos Respublikos dalyvavimo Europos Sąjungos krizių valdymo operacijose bendrosios sąlygos (toliau – Susitarimas), patvirtinamas Sąjungos vardu.
            Susitarimo tekstas pridedamas prie šio sprendimo.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.

            3 straipsnis
            Tarybos pirmininkas Sąjungos vardu pateikia Susitarimo 16 straipsnio 1 dalyje numatytą pranešimą.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2012 m. kovo 23 d.

                  Tarybos vardu

                  Pirmininkė

               C. ASHTON


title: 2012 m. gruodžio 21 d. Tarybos sprendimas 2012/835/BUSP, kuriuo pratęsiamas Sprendimo 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo galiojimas

text:
28.12.2012

               LT

               Europos Sąjungos oficialusis leidinys

               L 357/13

         TARYBOS SPRENDIMAS 2012/835/BUSP
   2012 m. gruodžio 21 d.
   kuriuo pratęsiamas Sprendimo 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. vasario 15 d. Taryba priėmė Sprendimą 2010/96/BUSP (1);

               (2)

               2011 m. liepos 28 d. Taryba priėmė Sprendimą 2011/483/BUSP (2), kuriuo iš dalies keičiamas Sprendimas 2010/96/BUSP ir vieniems metams pratęsiamas jo galiojimas;

               (3)

               dėl užsitęsusio naujo Tarybos sprendimo, kuriuo iš dalies keičiamas Sprendimas 2010/96/BUSP ir pratęsiamas jo galiojimas, priėmimo, būtina pratęsti pastarojo galiojimą siekiant apimti ES karinės mokymo misijos EUTM Somalia buvimą Ugandoje nuo 2013 m. sausio 1 d.;

               (4)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimų bei veiksmų. Danija nedalyvauja įgyvendinant šį sprendimą ir todėl nedalyvauja finansuojant šią misiją;

               (5)

               ES karinė misija turėtų būti toliau pratęsta,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/96/BUSP iš dalies keičiamas taip:

               1)

               10 straipsnis pakeičiamas taip:
               „10 straipsnis
               Finansinės nuostatos
               1.   Bendrosios ES karinės misijos išlaidos administruojamos pagal 2011 m. gruodžio 19 d. Tarybos sprendimą 2011/871/BUSP, kuriuo nustatomas Europos Sąjungos karinio ar gynybinio pobūdžio operacijų bendrųjų sąnaudų finansavimo administravimo mechanizmas (ATHENA) (3) (toliau – ATHENA).
               2.   ES karinės misijos bendrųjų išlaidų orientacinė finansavimo suma laikotarpiui iki 2011 m. rugpjūčio 9 d. yra 4,8 mln. EUR. ATHENA 25 straipsnio 1 dalyje nurodytos orientacinės sumos procentinė dalis yra 60 %.
               3.   ES karinės misijos bendrųjų išlaidų orientacinė finansavimo suma laikotarpiui nuo 2011 m. rugpjūčio 9 d. iki 2012 m. gruodžio 31 d. yra 4,8 mln. EUR. ATHENA 25 straipsnio 1 dalyje nurodytos orientacinės sumos procentinė dalis yra 30 %.
               4.   ES karinės misijos bendrųjų išlaidų orientacinė finansavimo suma laikotarpiui nuo 2013 m. sausio 1 d. yra 0,05 mln. EUR. ATHENA 25 straipsnio 1 dalyje nurodytos orientacinės sumos procentinė dalis yra 100 %.

               2)

               12 straipsnio 2 dalis pakeičiama taip:
               „2.   ES karinės misijos įgaliojimai baigiasi 2013 m. sausio 31 d.“.

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2013 m. sausio 1 d.

      Priimta Briuselyje 2012 m. gruodžio 21 d.

            Tarybos vardu

            Pirmininkas

         A. D. MAVROYIANNIS

      (1)  OL L 44, 2010 2 19, p. 16.

      (2)  OL L 198, 2011 7 30, p. 37.

      (3)  OL L 343, 2011 12 23, p. 35.“.


title: 2005/114/EB: 2005 m. vasario 7 d. Komisijos sprendimas, 2005 m. pratęsiantis Bendrijos lyginamuosius tyrimus ir bandymus, nuo 2004 m. taikomus Gramineae, Medicago sativa L. ir Beta dauginamajai medžiagai ir sėklai pagal Tarybos direktyvas 66/401/EEB ir 2002/54/EB

text:
9.2.2005

               LT

               Europos Sąjungos oficialusis leidinys

               L 36/8

      KOMISIJOS SPRENDIMAS

   2005 m. vasario 7 d.
   2005 m. pratęsiantis Bendrijos lyginamuosius tyrimus ir bandymus, nuo 2004 m. taikomus Gramineae, Medicago sativa L. ir Beta dauginamajai medžiagai ir sėklai pagal Tarybos direktyvas 66/401/EEB ir 2002/54/EB
   (2005/114/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1),
   atsižvelgdama į 2002 m. birželio 13 d. Tarybos direktyvą 2002/54/EB dėl prekybos runkelių sėkla (2),
   atsižvelgdama į 2003 m. gruodžio 18 d. Komisijos sprendimą 2004/11/EB, nustatantį priemones dėl tam tikrų žemės ūkio ir daržovių augalų ir vynmedžių sėklos ir dauginamosios medžiagos Bendrijos lyginamųjų bandymų ir tyrimų pagal Tarybos direktyvas 66/401/EEB, 66/402/EEB, 68/193/EEB, 92/33/EEB, 2002/54/EB, 2002/55/EB, 2002/56/EB ir 2002/57/EB 2004 ir 2005 metais (3), ypač į jo 3 straipsnį,
   kadangi:

               (1)

               Sprendime 2004/11/EB nustatyta Gramineae, Medicago sativa L. ir Beta lyginamųjų tyrimų ir bandymų, atliekamų pagal Tarybos direktyvas 66/401/EEB ir 2002/54/EB, tvarka 2004 ir 2005 m.

               (2)

               2004 m. atlikti bandymai ir tyrimai turėtų būti tęsiami 2005 m.,

         NUSPRENDĖ:
   Vienintelis straipsnis
   2004 m. pradėti Gramineae, Medicago sativa L. ir Beta dauginamosios medžiagos ir sėklos Bendrijos lyginamieji tyrimai ir bandymai tęsiami 2005 m. pagal Sprendimą 2004/11/EB.

      Priimta Briuselyje, 2005 m. vasario 7 d.

            Komisijos vardu

         Markos KYPRIANOU

            Komisijos narys

      (1)  OL 125, 1966 7 11, p. 2298/66. Direktyva su paskutiniais pakeitimais, padarytais Direktyva 2004/117/EB (OL L 14, 2005 1 18, p. 18).

      (2)  OL L 193, 2002 7 20, p. 12. Direktyva su paskutiniais pakeitimais, padarytais Direktyva 2004/117/EB.

      (3)  OL L 3, 2004 1 7, p. 38.


title: 2002 m. gegužės 7 d. Tarybos Sprendimas dėl 2005 metų Europos kultūros sostinės paskyrimo 2002/C 124/03

text:
Svarbus teisinis pranešimas

|

32002D0525(01)

Oficialusis leidinys C 124 , 25/05/2002 p. 0004 - 0004

		Tarybos sprendimas2002 m. gegužės 7 d.dėl 2005 metų Europos kultūros sostinės paskyrimo(2002/C 124/03)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į Europos Parlamento ir Tarybos 1999 m. gegužės 25 d. sprendimą Nr. 1419/1999 [1], nustatantį Bendrijos veiksmus dėl Europos kultūros sostinės 2005–2019 metams, ypač į jo 2 straipsnio 3 dalį,kadangi:(1) Atrankos komisija 2001 m. rugsėjo 28 d. pateikė ataskaitą Europos Parlamentui ir Komisijai.(2) Europos Parlamentas perdavė Komisijai savo nuomonę dėl kandidatų 2001 m. gruodžio 11 d.,PRIĖMĖ ŠĮ SPRENDIMĄ:1 straipsnisKorkas paskiriamas 2005 metų Europos kultūros sostine.2 straipsnisKorkas imasi visų būtinų priemonių, kad būtų užtikrintas veiksmingas Sprendimo Nr. 1419/1999/EB 1 ir 5 straipsnių įgyvendinimas.Priimta Briuselyje, 2002 m. gegužės 7 d.Tarybos varduPirmininkasR. De Rato y Figaredo[1] OL L 166, 1996 7 1, p. 1.--------------------------------------------------